Intel rahbari ichki himoyaga ega bo‘lgan protsessorlar ishlab chiqarishni va’da qildi

Intel kompaniyasi 2018-yilning oxirigacha Spectre va Meltdown’dagi zaifliklardan himoyalangan protsessorlarni ishlab chiqaradi. Bu haqda kompaniyaning bosh direktori Brayan Krjanich ma’lum qildi, deb yozmoqda TJournal.

Krjanichning so‘zlariga ko‘ra, zaiflikni bartaraf etish ustida Intel’ning “eng yaxshi aqllari” ishlamoqda. Shuningdek, u kompaniya muammoni hal qilish ustida sutkada 24 soat ishlayotganini qo‘shimcha qilgan. Bosh direktorning fikricha, yuzaga kelgan vaziyat mahsulotlar savdosiga sezilarli ta’sir ko‘rsatmaydi.